”Titenana, Prit! Kowe sing rupamu kaya ngana wae disayang dening Ratu Gusti ing Mataram. Kuwi nalika durung ketemu karo aku. Ning, titenana yen mengko wus pirsa aku, ngrungokake kidungku, kowe bakal kasisih, Prit…” kandhane Perkutut, Cendrawasih, Tilang, lan Beo nalika Emprit rampung anggone crita. Emprit mesthi wae kelara-lara, dene niyate sesrawungan nyata durung bisa katampa kanthi becik dening manuk-manuk ing alas kana.